**Drejebog til kredssamtale 1**

Samtalen forventes at vare ca. 1½ time. Bed tillidsrepræsentanten om at se de to film om grunduddannelsen på Finansforbundets hjemmeside inden samtalen.

Formålet med samtalen er at:

* byde tillidsrepræsentanten velkommen
* introducere kredsen
* drøfte forventninger til hvervet som tillidsrepræsentant og grunduddannelsen

Kredssamtalen kan med fordel bygges op efter nedenstående agenda:

1. Velkomst
2. Dig som tillidsrepræsentant
3. Rammerne for din TR-rolle
4. Grunduddannelsen
5. Hjemmeside og finansnet.dk
6. Afslutning

1. **Velkomst** (ca. 5 min).

Byd velkommen. Kredsen fortæller om samtalens formål og opbygning. Endvidere orienteres om forventet sluttidspunkt.

2. **Dig som tillidsrepræsentant?** (ca. 10 min).

Kredsen spørger ind til, hvorfor tillidsrepræsentanten er blevet tillidsrepræsentant. Dette for at blive klogere på, hvad der motiverer og hvilke styrker og særlige interesseområder den enkelte tillidsrepræsentant har.

* Hvorfor er du blevet tillidsrepræsentant?
* Hvilke forventninger har du til arbejdet som tillidsrepræsentant?
* Hvad har du af kendskab til det at være tillidsrepræsentant?
* Hvordan synliggør du arbejdet som tillidsrepræsentant i din afdeling?

3. **Rammerne for din rolle som tillidsrepræsentant** (ca. 15 min)

Som nyudnævnt tillidsrepræsentant kan det være svært at finde rundt i de nye opgaver. Ved kredssamtale 1 tager I en samtale om de forventede opgaver. I kan tage udgangspunkt i disse spørgsmål:

* Hvad er dit kendskab til Finansforbundet?
* Hvad er dit kendskab til kredsen, og hvad forventer du af vores samarbejde? (gennemgå kredsens opbygning)
* Hvad tænker du om samarbejdet med din leder i forhold til din rolle som tillidsrepræsentant?
* Har du haft samarbejdssamtalen jf. §9 i aftalen om fagligt arbejde?
* Eksempler på tillidsrepræsentantens opgaver (brug eventuelt bilag fra STOK)
* Eksempler på opgaver i relation til kredsen (udarbejdes af kredsen/personaleforeningen)
* Aktiviteter i kredsen/ personaleforeningen (udarbejdes af kredsen/personaleforeningen)
* Udgifter til børnepasning dækkes i forbindelse med uddannelsen

4. **Grunduddannelsen** (ca. 10 min)

Kredsen spørger, hvad tillidsrepræsentantens umiddelbare tanker er omkring uddannelsen, og om der er nogle spørgsmål.

Kredsen understreger, at undervisningen tager udgangspunkt i tillidsrepræsentantens hverdag. Dette betyder, at tillidsrepræsentanten gennem uddannelsen vil komme til at arbejde med forskellige udfordringer og gode erfaringer med opgaver i de(n) afdeling(er), som tillidsrepræsentanten er i. Endvidere pointeres, at tillidsrepræsentanten skal gennemføre alle modulerne for at gennemføre grunduddannelsen (basisdel + tre moduler i specialisering).

Gennem uddannelsen afholdes kredssamtale efter basisdelen og efter afslutning af hele grunduddannelsen. Der vil på den måde være sammenhæng mellem alle tre samtaler.

5. **Hjemmeside og Finansnet** (ca. 15 min.)

På samtalen introduceres til kredsens hjemmeside, Finansnet.dk, område for tillidsvalgte på Finansforbundets hjemmeside samt Mit forbund, hvor tillidsrepræsentanten skal gå ind og give samtykke til at modtage nyhedsbreve mm. fra Finansforbundet.

**Kredsens hjemmeside og finansnet.dk** (ca. 10 min)

Udlever ”Sådan gør du – Login” og hjælp med at logge ind på Finansnet.dk. Hvis tillidsrepræsentanten ikke kan logge ind, kan du selv logge ind og gennemgå Finansnet.dk.

Kredsens hjemmeside og finansnet.dk

* Udgiftsbilag - hvordan får tillidsrepræsentanten dækket udgifter i forbindelse med møder i kredsen og forbundet?
* Opbygning og information fra kreds til tillidsrepræsentant.
* Kredsrelevant i forhold til TR-rollen.

**Finansforbundets hjemmeside** (ca. 10 min)

På hjemmesiden kan man se mere vedrørende tillidsrepræsentantens arbejde samt beskrivelser af dels grunduddannelsen dels tilbud til den videre kompetenceudvikling af tillidsrepræsentanten. I forbindelse med besøg på hjemmesiden bør tillidsrepræsentanten præsenteres for finanskompetencepuljen.

Område for tillidsvalgte på Finansforbundets hjemmeside

* Hvervning og Indmeldelse - hvordan skal tillidsrepræsentanten forholde sig?
* De nye medlemmer – hav argumenterne i orden
* Forsikringer - tillidsrepræsentanten henviser til hjemmesiden
* Finansforbundet – det naturlige valg i den finansielle sektor.
* Værdigrundlag

**Mit forbund** (ca. 5 min)

* Medlemslister - tillidsrepræsentantens opgave – vigtigt opgave.
* Indberetning af ændringer i hverv som tillidsrepræsentant såsom genvalg, eller at man stopper som tillidsrepræsentant.

6. **Afslutning** (ca. 10 min).